จีนรวบตัวนักข่าว-จนท.หลักทรัพย์ ฐานปล่อยข่าวลือทุบหุ้น-ใช้มูลวงใน
จีนรวบตัวนักข่าว-จนท.หลักทรัพย์ ฐานปล่อยข่าวลือทุบหุ้น-ใช้มูลวงใน
31 ส.ค. 2558

สำนักข่าวซินหัวรายงานว่า ทางการจีนได้จับกุมตัวผู้ต้องสงสัยหลายราย ซึ่งรวมถึงผู้สื่อข่าว เจ้าหน้าที่ด้านกำกับดูแลหลักทรัพย์และผู้บริหารระดับสูงของบริษัทดีลเลอร์ หลังจากมีข้อมูลระบุว่าบุคคลเหล่านี้เผยแพร่ข้อมูลที่เป็นเท็จและใช้ข้อมูลวงใน จนเป็นเหตุให้ตลาดหุ้นจีนผันผวนอย่างหนักในช่วงที่ผ่านมา
นายหวัง เสี่ยวหลู นักข่าวจากนิตยสารไคจิง ได้ถูกจับกุมตัวตามมาตรการบังคับใช้กฎระเบียบ เนื่องจากต้องว่ามีการสมรู้ร่วมคิดกับผู้อื่นในสร้างข้อมูลเท็จเกี่ยวกับความเคลื่อนไหวในตลาดหลักทรัพย์และตลาดฟิวเจอร์ส
นายหวังสารภาพว่า เขาได้เขียนรายงานเท็จเกี่ยวกับตลาดหุ้นจีนจากคำบอกเล่าและการคาดเดาของตนเองโดยไม่มีการตรวจสอบข้อมูล
นอกจากนี้ นายหวังยังยอมรับว่า ข้อมูลเท็จดังกล่าวทำให้เกิดความตื่นตระหนกและความไร้ระเบียบในตลาดหุ้น ส่งผลกระทบต่อความเชื่อมั่นในตลาด และทำให้ประเทศและนักลงทุนได้รับความเสียหายเป็นจำนวนมาก
นอกจากนายหลิวแล้ว เจ้าหน้าที่จีนยังจับกุมตัวนายหลิว ชูฟาน ซึ่งเป็นเจ้าหน้าที่ในคณะกรรมการกำกับดูแลหลักทรัพย์ของจีน ในข้อหาเผยแพร่ข้อมูลวงในเพื่อเอื้อประโยชน์ในการซื้อขายหลักทรัพย์ (insider dealing) , รับสินบน และปลอมแปลงตราประทับของทางการ
นายหลิวรับสารภาพในระหว่างการสอบสวนว่า เขาได้ใช้ตำแหน่งหน้าที่เพื่อช่วยให้หลักทรัพย์ของบริษัทมหาชนแห่งหนึ่งได้รับการอนุมัติจากเจ้าหน้าที่และทำให้ราคาหุ้นของบริษัทปรับตัวสูงขึ้น เพื่อรับผลตอบแทนจากประธานของบริษัทเป็นมูลค่าหลายล้านหยวน
นอกจากนี้ นายหลิวยังสภาพว่าเขาได้ใช้ข้อมูลภายในจากบริษัทดังกล่าวและบริษัทอื่นๆในการซื้อขายซึ่งส่งผลให้เขาทำกำไรอย่างผิดกฎหมายได้อีกหลายล้านหยวน
นายหลิวสารภาพในอีกข้อหาว่า เขาได้ปลอมแปลงตราของราชการเพื่อปลอมคำสั่งศาลเกี่ยวกับใบรับรองการหย่าและในรับรองภาษีให้กับอนุภรรยาของเขา
เจ้าหน้าที่จีนยังได้จับกุมตัวนายซู กัง นายหลิว เหว่ย นายฟาง ฉิงลี่ และนายเฉิน รงจี ผู้บริหารระดับสูงของบริษัทซิติค ซิเคียวริตี้ส์ ซึ่งเป็นบริษัทโบรกเกอร์ชั้นนำของจีน ในข้อหามีส่วนเกี่ยวข้องกับการซื้อขายโดยใช้ข้อมูลภายใน ซึ่งทั้งหมดรับสารภาพว่าได้ทำความผิดตามข้อกล่าวหา
ทั้งนี้ มาตรการบังคับใช้กฎระเบียบอาจจะรวมไปถึงการจับกุมตัว สั่งขัง การออกหมายเรียกเพื่อเรียกผู้ต้องสงสัยให้มารายงานตัว คำสั่งห้ามการประกันตัวในชั้นศาล หรือยู่ภายใต้การกักบริเวณ
 
อินโฟเควสท์ แปลและเรียบเรียง